TPCH ต้อนรับตัวแทน “ม.อ.” เยี่ยมชมโรงไฟฟ้า
TPCH ต้อนรับตัวแทน "ม.อ." เยี่ยมชมโรงไฟฟ้า
1 ก.ย. 2563

นันท์นภัส สระบงกช ผู้ช่วยกรรมการผู้จัดการ พร้อมด้วยเจ้าหน้าที่ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH และผู้บริหารโรงไฟฟ้าฯ ให้การต้อนรับคณะคณาจารย์ และนักศึกษาระดับปริญญาโท และปริญญาเอก สาขาวิชาการจัดการพลังงานอย่างยั่งยืน คณะการจัดการสิ่งแวดล้อม มหาวิทยาลัยสงขลานครินทร์ เข้าเยี่ยมชมโรงไฟฟ้าชีวมวล พัทลุง กรีน เพาเวอร์ (PGP) กำลังการผลิต 9.2 เมกะวัตต์ โดยใช้ ตอไม้ รากไม้ และปีกไม้ยางพาราเป็นเชื้อเพลิงหลัก และยังสามารถใช้ชีวมวลจากวัสดุเหลือใช้จากการผลิตน้ำมันปาล์ม เช่น ทะลายปาล์ม เป็นเชื้อเพลิงทางเลือก กิจกรรมดังกล่าวจัดขึ้น ณ โรงไฟฟ้าชีวมวล พัทลุง กรีน เพาเวอร์ อำเภอป่าบอน จังหวัดพัทลุง เมื่อเร็วๆ นี้